༄༅།། རྒྱ་གར་སྐད་དུ། ཨཱརྱ་ཨ་ཏི་ཛྙཱན། མཧཱ་ཡན་སཱུ་ཏྲ་བྲྀདྟི[[1]](#footnote-20)། བོདསྐད་དུ། འཕགས་པ་འདའ་ཀ་ཡེ་ཤེས་ཞེས་བྱ་བ་ཐེག་པ་ཆེན་པོའི་མདོའི་འགྲེལ་པ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། རང་གཞན་དོན་གྲུབ་དྲི་མེད་བློ་ལྡན་པ།། སྐུ་གཉིས་ལྡན་པའི་འདྲེན་པ་དེ་ལ་ཕྱག་འཚལ་ནས།། ཆོས་ཉིད་དོན་གསལ་འདའ་ཀ་ཡེ་ཤེས་ཀྱི།། དོན་གསལ་ཕྱིར་ནི་འབད་པ་ཆེན་པོ་བྱ།། འདི་སྐད་བདག་གིས་ཐོས་པའི་[[2]](#footnote-21)དུས་གཅིག་ན་ཞེས་བྱ་བ་ལ་སོགས་པ་གསུངས་ཏེ། དེ་ལ་ཉན་ཐོས་པ་ཁ་ཅིག་གིས་ལོག་པར་རྟོག་པ་བསལ་བའི་ཆེད་དུ་ཚིག་གི་ཆ་རྣམ་པ་བཞི་དང་ལྡན་པར་རབ་[[3]](#footnote-22)བཤད་པའོ།། བཅོམ་ལྡན་འདས་འོག་མིན་ལྷའི་རྒྱལ་པོའི་ཁང་བཟང་[[4]](#footnote-23)ན་བཞུགས་ཏེ་ཞེས་བྱ་བ་ལ་སོགས་པ་གསུངས་ཏེ། བཅོམ་ལྡན་འདས་ནི་ཉོན་མོངས་[[5]](#footnote-24)པ་དང་ཉེ་བའི་ཉོན་མོངས་པ་ཐམས་ཅད་བཅོམ་པས་སོ།། ལྡན་པ་ནི་ཡོན་ཏན་དྲུག་དང་ལྡན་པས་སོ།། འདས་པ་ནི་འཁོར་བ་དང་མྱ་ངན་ལས་འདས་པ་གཉིས་ཀ་ལ་མི་གནས་པ་སྟེ། མངོན་པར་རྟོགས་པ་ལས་ཀྱང་། ཚུ་རོལ་ཕ་རོལ་མཐའ་ལ་མིན།། དེ་དག་བར་ན་མི་གནས་ཤིང།། དུས་རྣམས་མཉམ་པ་ཉིད་ཤེས་པས།། ཞེས་བཤད། ཡང་། འཁོར་བ་དང་ནི་མྱ་ངན་འདས།། འདི་གཉིས་ཡོད་པ་མ་ཡིན་ཏེ།། འཁོར་བ་[[6]](#footnote-25)ཡོངས་སུ་ཤེས་པ་ལ།། མྱ་ངན་འདས་ཞེས་བརྗོད་པ་ཡིན།། ཞེས་གསུངས་པས་ན་བཅོམ་ལྡན་འདས་སོ།། ཁ་ཅིག་ནི། མ་རིག་གཉིད་ལས་སངས་ཕྱིར་དང་། བློ་རྒྱས་ཕྱིར་ན་སངས་རྒྱས་ཞེས་པ་དང་ཡང་མཚུངས་སོ། ཡང་ན་བཅོམ་པ་ནི་བདུད་ལ་སོགས་པ་བཞི་བཅོམ་པའམ། ལྡན་པ་ཡོན་ཏན་དང་ལྡན་པས་སོ།། དེས་སྟོན་པ་བཤད་ནས་གནས་ནི་འོག་མིན་ཅེས་པས་ཏེ། འོག་མིན་གྱི་གནས་སྟུག་པོ་བཀོད་པའི་ཞིང་ཁམས་དེ་ལས་ལྷའི་རྒྱལ་པོ་རྟོག་པ་དང་བྲལ་པའི་[[7]](#footnote-26)ལྷ་བཞུགས་པས་ན་[[8]](#footnote-27)དེའི་ཁང་བཟང་ངོ་[[9]](#footnote-28)།། བཞུགས་པའི་སྤྱོད་ལམ་གྱིས་སོ།། ཡང་ན་མཉམ་པར་བཞག་[[10]](#footnote-29)པས་ཞེས་འཆད་དོ།། ཆོས་སྟོན་པ་དང་རྣམ་པར་དཀར་བའི་[[11]](#footnote-30)ཆོས་གཞན་སྟོན་པ་ལ་ཞུ་བ་[[12]](#footnote-31)པོ་རྟེན་གྱི་གང་ཟག་བསྟན་པའི་ཕྱིར་ཡང་དེའི་ཚེ་[[13]](#footnote-32)བྱང་ཆུབ་སེམས་དཔའ་སེམས་དཔའ་ཆེན་པོ་ནམ་མཁའི་སྙིང་པོས་སོ།། དེ་ལ་སྟོན་པ་དག་པ་བཅོམ་ལྡན་འདས་ལོངས་སྤྱོད་རྫོགས་པའི་སྐུ་དང་ལྡན་[[14]](#footnote-33)པས་གནས་འོག་མིན་དུ་ཞུ་བ་[[15]](#footnote-34)པོ་དག་པ་བྱང་ཆུབ་སེམས་དཔས་ཞུས་པས་དེ་ཁོ་ན་ཉིད་ཟུང་འཇུག་ལ་སོགས་པ་སྔགས་ཀྱི་དོན་དུ་འགྲེལ་བ་[[16]](#footnote-35)ཡང་ཡོད་དོ[[17]](#footnote-36)།། ཞུས་པའི་ཚིག་ནི་བཙུན་པ་བཅོམ་ལྡན་འདས་ལ་བྱང་ཆུབ་སེམས་དཔའ་ནམ་འཆི་ཀ་མའི་སེམས་ཇི་ལྟར་བལྟ་བར་བགྱི་ཞེས་གསོལ་བ་དང་ཞེས་བྱ་བ་སྨོས་ཏེ། དེ་ལ་བཅོམ་ལྡན་འདས་ལ་སོགས་པ་ཧ་ཅང་སྤྲོས་པས་ཆོག་གོ།། བྱང་ཆུབ་སེམས་དཔའ་ཞེས་པ་ནི།། བྱང་ཆུབ་ནམ་མཁའི་མཚན་ཉིད་དེ།། རྟོག་པ་ཐམས་ཅད་སྤངས་ཕྱིར་རོ།། ཞེས་བཤད་པ་ནས། གཏོང་བ་ཆེ་དང་བློ་ཆེ་བ་དང་མཐུ་ཆེ་[[18]](#footnote-37)དང་།། རྒྱལ་བ་རྣམས་ཀྱི་ཐེག་ཆེན་མཆོག་ལ་ཞུགས་པ་དང་།། གོ་ཆ་ཆེན་པོ་བགོས་ཤིང་བདུད་ཀྱི་སྒྱུ་འདུལ་བ།། དེ་ཡི་ཕྱིར་ན་སེམས་དཔའ་ཆེ་ཞེས་རབ་ཏུ་བརྗོད།། ཅེས་གསུངས་པས་ཆེན་པོའི་དོན་ཡང་དེ་ཡིན་ཏེ། སེམས་ཅན་གྱི་དོན་ལ་དཔའ་བས་སོ་ཞེས་ཀྱང་བཤད། འཕགས་པ་ནི་ལས་དང་ཉོན་མོངས་པ་ལས་རིང་དུ་གྱུར་པས་འཕགས་པ་སྟེ་རྟེན་ཅིང་འབྲེལ་བར་འབྱུང་བའི་རྩ་[[19]](#footnote-38)བས་བཅོམ་པས་སོ།། དེས་ན་ཨརྷཏ་ཀྱི་སྒྲ་ལས་བཤད་དོ།། མིང་གིས་མཚོན་ནས་ནམ་ཁའི་སྙིང་པོས་ཆོས་རྟགས་ཀྱི་ཕྱག་རྒྱ་བཞི་ཡིས་རྒྱས་ཐེབས་པའི་སེམས་ཅན་གྱི་ནམ་འཆི་བ་སྟེ། མི་རྟག་པར་གྱུར་པས་རྟེན་ཅིང་འབྲེལ་པར་[[20]](#footnote-39)འབྱུང་བ་ཡན་ལག་བཅུ་གཉིས་སུ་འཁོར་བའི་སེམས་ཅན་དེས་[[21]](#footnote-40)མི་རྟག་པ་སྟེ[[22]](#footnote-41)། སྲོག་འཇོམས་པ་འཆི་ཀ་མ་རྒྱལ་པོ་ལ་[[23]](#footnote-42)གདམས་པའི་མདོ་ལ་སོགས་པ་ལས་བྱུང་[[24]](#footnote-43)བའི་དུས་སུ་སེམས་ཇི་ལྟར་བལྟ་བར་བྱ་ཞེས་ཞུས་པ་དང་། བཅོམ་ལྡན་འདས་ཀྱིས་བཀའ་སྩལ་པ། ནམ་མཁའི་སྙིང་པོ་ཁྱོདཀྱིས་[[25]](#footnote-44)ང་ལ་ཞུས་པ་དེ་ལེགས་ཏེ་ཡིད་དང་བའི་སྒོ་ནས་ཉོན་ཅིག། ངས་ལེགས་པར་བཤད་པར་བྱ་ཡི་ཞེས་བཀའ་སྩལ་ཏེ། ཐོག་མ་ནས་རང་གི་སེམས་མ་རྟོགས་པས་འཁོར་བར་འཁྱམ་པས་ན་དེ་ལ་སྐྱེ་རྒ་ན་འཆི་རྣམས་དང་བྲལ་བ་མི་སྲིད་དེ[[26]](#footnote-45)།། རྟེན་ཅིང་འབྲེལ་པའི་[[27]](#footnote-46)ཆོས་ལས་མ་འདས་པའི་ཕྱིར་རོ།། དེའི་ཕྱིར་ན་སྐྱེ་རྒ་ན་འཆི་དང་འབྲལ་བར་འདོད་པས་འདའ་ཀའི་ཡེ་ཤེས་ལྷུན་གྱིས་གྲུབ་པ་སྤྲོས་པ་དང་བྲལ་བ་དེ་བསྒོམ་པར་བྱའོ།། དུས་ལས་མཚོན་ནས་ནམ་འཆི་ཀ་མའི་ཚེ་[[28]](#footnote-47)བསྒོམ་པར་བྱའོ།། དེ་ཡང་། [[29]](#footnote-48)བྱ་བ་སྒྲུབ་པར་བྱེད་པ་ལ།། བརྟུན་པས་འགྲུབ་པས་སྐྱེས་བུ་དང།། མགོ་ལ་མེ་ཤོར་ཇི་བཞིན་ནོ།། ཞེས་གསུངས་པས་རབ་ཏུ་བསྒོམ་པར་བྱའོ་ཞེས་གང་བསྒོམ་[[30]](#footnote-49)པའི་དངོས་པོ་དང་བཅས་པར་[[31]](#footnote-50)བསྟན་ནས །དེ་[[32]](#footnote-51)ནི་དེ་དག་གི་ངོ་བོ་ཉིད་སྤྲོས་པ་དང་བཅས་པ་འཆད་པར་འདོད་ནས་དྲི་བས་འདའ་ཀ་མའི་ཡེ་ཤེས་ཞེས་བྱ་བ་དེ་གང་ཞེ་ན་ཞེས་དྲིས་པ་དང་། དེ་ལ་ཞེས་ཡུལ་དུ་བྱས་ཏེ་ཡེ་ཤེས་བསྒོམ་པ་དེའོ། ཇི་ལྟར་བསྒོམ་ན། ཆོས་ཐམས་ཅད་རང་བཞིན་གྱིས་རྣམ་པར་དག་པས་ན་དངོས་པོ་མེད་པའི་འདུ་ཤེས་རབ་ཏུ་བསྒོམ་པར་བྱའོ་ཞེས་བྱ་བ་ནི། ཆོས་ཐམས་ཅད་ཅེས་པ་ནི་གྲངས་བཅས་[[33]](#footnote-52)དང་དངོས་པོའི་ཐམས་ཅད་དེ་མ་[[34]](#footnote-53)ལུས་པའོ།། ཆོས་ནི་མཚན་ཉིད་འཛིན་ཕྱིར་ཆོས་ཞེས་བྱ་ཞེས་གསུངས་པས་ཁྱབ་པར་བྱ་བའི་ཁྱབ་བྱ་ལ་མ་ཁྱབ་པ་མེད་པས་ན་ཆོས་ཐམས་ཅད་[[35]](#footnote-54)རང་བཞིན་ནམ་ངོ་བོ་ཉིད་ཀྱིས་རྣམ་པར་དག་པ་སྟེ། དཀོན་བརྩེགས་ལས། ཆོས་རྣམས་ཐམས་ཅད་[[36]](#footnote-55)དག་པ་[[37]](#footnote-56)སྟེ།། ཉེས་སྐྱོན་ལ་སོགས་དམིགས་པ་མེད།། དེ་བས་རང་བཞིན་ངོ་བོ་ལ།། དངོས་སོགས་འཛིན་པ་ག་ལ་སྲིད།། ཅེས་གསུངས་པས་ན་རང་དང་སྤྱིའི་ཆོས་དེ་ཐམས་ཅད་དངོས་པོ་མེད་པས་དོན་ངོ་བོ་ཉིད་ཀྱིས་སྟོང་པ་བརྗོད་དུ་མེད་པའི་གསལ་སྣང་ངོ་བོ་ཉིད་ལས་འདས་པར་བཤད་དོ།། དེའི་ཕྱིར་ན། ནམ་མཁའ་མཐོང་ཞེས་སེམས་ཅན་ཚིག་ཏུ་རབ་བརྗོད་པ།། ནམ་མཁའ་ཇི་ལྟར་མཐོང་སྟེ་དོན་འདི་བརྟག་པར་གྱི།། དེ་ལྟར་ཆོས་མཐོང་བ་ཡང་དེ་བཞིན་གཤེགས་པས་བསྟན[[38]](#footnote-57)།། ཅེས་[[39]](#footnote-58)དཔེ་དོན་སྦྱར་བ་ཡང་[[40]](#footnote-59)བཤད་དོ།། དེས་དངོས་པོ་དོན་དམ་མཚན་ཉིད་ལ་གནས་པ་བཤད་ནས་གང་ཟག་ལ་ལྟོས་པ་བསྟན་པའི་ཕྱིར་རྒྱུན་ཆད་[[41]](#footnote-60)མེད་པ་[[42]](#footnote-61)བསྟན་པའི་ཕྱིར་[[43]](#footnote-62)ཀུན་རྫོབ་ལ་རྒྱུ་འབྲས་ལ་གནོད་པ་མེད་པ་སྟོང་[[44]](#footnote-63)པའི་ཕྱིར །ཆོས་ཐམས་ཅད་བྱང་ཆུབ་སེམས་སུ་འདུས་པས་ན་སྙིང་རྗེ་ཆེན་པོའི་འདུ་ཤེས་རབ་ཏུ་བསྒོམ་པར་བྱའོ་ཞེས་བྱ་བ་གསུངས་ཏེ། གང་ཟག་ཤེས་རབ་ཤས་ཆུང་བ་བློ་ཐ་མ་ལ་བསླབ་པ་རྣམས་ལས་[[45]](#footnote-64)ལྟོས་ནས་སྣང་བ་འདི་མེད་པ་མ་ཡིན་ཏེ། ཆོས་ཐམས་ཅད་ཀྱི་རྩ་བ་གཞན་ལ་[[46]](#footnote-65)མི་གནོད་པ་[[47]](#footnote-66)ཁྱད་པར་དུ་བྱས་པར་[[48]](#footnote-67)ཐེག་པ་རྣམ་གཉིས་ཀྱང་ཁས་ལེན་པར་སྣང་ན་དེ་ལས་འདི་[[49]](#footnote-68)རབ་ཏུ་མི་གནས་པ་དོན་གསལ་སྟོང་པར་[[50]](#footnote-69)གནས་པས་ན[[51]](#footnote-70)། སྟོང་པ་ཁོ་ན་ཡང་མིན་ཏེ། སྟོངཉིད་སྙིང་རྗེའི་སྙིང་པོ་ཅན།། ཞེས་བཤད། ཐེག་པ་གོང་མ་རྣམས་མི་གནོད་པ་ཙམ་ཡོད་པས་མིན[[52]](#footnote-71)། ཕན་འདོགས་དང་བཅས་པར་[[53]](#footnote-72)གནས་པས་ཐེག་པ་རིན་ཆེན་གསལ་ལས་ཀྱང་། བྱང་ཆུབ་སེམས་ལ་རབ་གནས་པ།། སྟོང་ཉིད་ལ་སོགས་ཐག་མི་རིང་།། ཐབས་དང་ཤེས་རབ་ཟུང་འབྲེལ་ན།། སྤྱོད་ཚུལ་གང་ལྟར་གནས་ཀྱང་སྟེ།། [[54]](#footnote-73)ཁོ་ན་ཉིད་ལ་འགྱུར་བ་མེད།། ཅེས་གསུངས་པ་དང་། དབུ་མ་དེ་ཁོ་ན་ཉིད་ལས། སྙིང་རྗེའི་ཡུལ་དུ་སེམས་ཅན་ཏེ།། དེ་རྒྱུ་བྱང་ཆུབ་སེམས་ལས་བྱུང་།། ཞེས་པས་ན་འགལ་བ་མེད་པ་དང་། བསླབ་བཏུས་ལས་ཀྱང་། བྱང་ཆུབ་ཏུ་ཡང་བློ་བརྟན་བྱ།། ཞེས་གསུངས་པས་ན་གང་མཐའ་གཉིས་སུ་མི་ལྷུང་བར་བྱ་བའི་ཆེད་དུ་གསུངས་སོ།། དེའི་ཕྱིར་ན་སྔོན་གྱི་སློབ་དཔོན་རྣམས་ཀྱང་མཐའ་གཉིས་ལས་མ་ལྟོས་པས་འཇུག་པར་བྱ་ཞེས་གསུངས་སོ།། དེས་ན་ཚིག་དོན་ནི་རྟོགས་སླ་བས་ཧ་ཅང་མ་སྤྲོས་སོ།། དེས་ཆད་ལྟ་ལ་སོགས་པ་རྣམ་པར་བཀག་ནས། ད་ནི་དངོས་ཀྱི་དོན་སྣང་བ་ཐམས་ཅད་ཀྱི་རིགས་དོན་ལ་བསྒོམ་པ་འཆད་པ་ནི་ཆོས་ཐམས་ཅད་རང་བཞིན་གྱིས་འོད་གསལ་བས་ནི[[55]](#footnote-74)། མི་དམིགས་པའི་འདུ་ཤེས་བསྒོམ་པར་བྱའོ་ཞེས་བསྟན་པ་སྟེ། དེ་ཡང་རང་ལ་སྣང་བའི་ཆོས་འདི་ཐམས་ཅད་ངོ་བོ་ཉིད་ལ་རྟོག་པ་དང་བྲལ་བས་སྒྲིབ་བྱེད་མེད་དེ། དཔེར་ན་ནམ་མཁའ་རང་བཞིན་གྱིས་དག་པ་བཞིན་ནོ།། དེ་བས་ན་ཆོས་ཐམས་ཅད་འོད་གསལ་བ་སྟེ། དཔེར་ན་ཉི་མའི་འོད་ཟེར་བཞིན་ནོ།། དེ་ལ་ཁ་ཅིག་ན་རེ་ཁྱེད་ཀྱི་དཔེ་ལ་གནོད་པ་ཡོད་དེ། ནམ་མཁའ་དག་པ་ལ་ཉི་མ་སྣང་བ་ལ་འོད་ཟེར་གསལ་ཀྱང་། སྤྲིན་ལ་སོགས་པའི་སྒྲིབ་གཡོགས་ཡོད་ན་མི་གསལ་བ་བཞིན་དཔེ་མ་གྲུབ་སྟེ། གནོད་དོ་ཞེ་ན། དེ་[[56]](#footnote-75)མི་གནོད་དེ་ཉི་མའི་འོད་ཟེར་ལ་ནི་ནམ་ཡང་སྒྲིབ་གཡོགས་ཡོད་པས་མི་གསལ་བ་དང་། མེད་པས་གསལ་བ་ལ་སོགས་པ་དང་སྟེ་སྤྱི་སེམས་ཅན་གྱི་སྣང་བ་ལ་སྣང་བའི་ཕྱིར་རོ།། དེས་ན་ཆོས་རྣམས་ཀྱི་རང་བཞིན་ལ་འོད་གསལ་བ་སྒྲིབ་པ་མེད་པ་དང་། མི་གསལ་བ་སྒྲིབ་བཅས་མེད་པས་ན་སེམས་ཅན་གྱི་སྣང་བ་ལ་ཡིན་ཏེ། ཉོན་མོངས་པའི་སྒྲིབ་པ་ལ་སོགས་པ་གསལ་བས་ཀྱང་ཆོས་ཀྱི་ངོ་བོ་ཉིད་ལ་གསལ་བ་མེད་ལ། སྒྲིབ་པས་མི་གསལ་བ་མེད་པར། ཡང་དབུ་མ་རིགས་པ་བརྟག་པ་ལས། ཆོས་ཀྱི་དངོས་པོ་གནས་པ་ལ། དུས་དང་ཆེ་ཆུང་གསལ་མི་གསལ། འབྱེད་པར་གྱུར་པའི་གང་ཟག་[[57]](#footnote-76)དེ། ང་[[58]](#footnote-77)ཡི་འཁོར་དུ་ཇི་སྟེ་རིགས། དེ་བས་འོད་གསལ་ལ་[[59]](#footnote-78)སྟོང་བ་ཡིན། ཞེས་བཤད་དོ། དེས་ན་དངོས་པོ་ལ་མི་[[60]](#footnote-79)དམིགས་པ་མེད་པ་སྣང་ཙམ་ཉིད་ན་སྟོང་པས་[[61]](#footnote-80)ན་ཡུལ་མི་དམིགས་ཏེ་[[62]](#footnote-81)འཛིན་པའི་ཤེས་པ་མི་དམིགས་པས་[[63]](#footnote-82)ན་དམིགས་བྱ་དམིགས་བྱེད་གཉིས་ལ། གྲུབ་པ་གནས་མེད་པའི་ཕྱིར་མི་དམིགས་པའི་འདུ་ཤེས་རབ་ཏུ་བསྒོམ་པར་བྱའོ། དེ་ཡང་སྐབས་ཀྱི་ཚིག་གི་བསྒོམ་པའི་དངོས་པོ་དེས་འཆི་ཀ་མའི་ཚེ་ཞེས་ཐམས་ཅད་ལ་སྦྱར་བར་རིག་པར་བྱའོ། འོ་ན་གལ་ཏེ་འཆི་ཁ་ཁོ་ན་བསྒོམ་གྱི་གཞན་དུ་མ་ཡིན་ནམ་ཞེ་ན། དེའི་རྒོལ་བ་ལ་སྐབས་མེད་དོ[[64]](#footnote-83)། འཆི་ཁ་ཞེས་པ་ནི་དངོས་པོ་དང་དུས་ལས་[[65]](#footnote-84)ངེས་པར་གཟུང་བ་མེད་དེ[[66]](#footnote-85)། དབུ་མ་སྒྲུབ་པ་ཆེན་པོ་ལས། མི་རྟག་འགྱུར་ལ་གནས་དང་དུས། གང་འདི་ཡོད་པར་ངས་མ་མཐོང་། དེ་བས་སྐྱེས་བ་ཁོ་ན་ནས། འཆི་བདག་ཁ་ན་གནས་པ་ཡིན། ཞེས་སློབ་དཔོན་ཀླུ་སྒྲུབ་ཀྱིས་གསུངས་པ་དང་། ནམ་ཞིག་སངས་རྒྱས་མ་གཏོགས་པར།། མི་རྟག་ལ་སོགས་གནས་པ་ཡིན།། ཞེས་པ་དང་། ཡང་སློབ་དཔོན་ཀླུ་སྒྲུབ་ཀྱིས་རང་ལ་འཆི་བའི་དུས་ངེས་པ་མེད་པས་ཐར་པའི་དོན་དུ་འབད་པ་ནི་བརྩོན་འགྲུས་ཆེན་པོ་དང་ལྡན་པས་བྱའོ་ཞེས་གསུངས་པས་ན་འཆི་ཁ་མ་ཞེས་རྒྱལ་པོ་ལ་གདམས་པའི་མདོ་སོགས་ནི་དཔེ་ཙམ་ཡིན་ཏེ་སྐྱེས་ནས་འཆི་ཁ་མ་ཡིན་པའི་ཕྱིར་རོ་ཞེས་འཆད་དོ། ཁ་ཅིག་ནི་རྒོལ་བ་ལ་འདོད་པས་སྒྲུབ་པ་ཡང་སྣང་སྟེ། བསྒོམ་པ་ལ་འཆི་ཁར་བསྒོམ་ལ་ཡང་རྟོག་པ་མེད་ཅེས་འཆད་དོ། འདི་ནི་ངན་ཏེ་འཆི་ཁའི་གནས་སྐབས་ན་སྡུག་བསྔལ་གྱི་ཚོར་བ་ལ་སོགས་པས་གཟིར་བས་སྐབས་སུ་སེམས་ལ་ཏིང་ངེ་འཛིན་མི་སྐྱེ་བ་དང་[[67]](#footnote-86)། ཐེག་པ་ཆེ་ལ་ཞུགས་པ་སྟེ[[68]](#footnote-87)།། ཇི་སྲིད་གསོན་པར་ལས་གྲུབ་ནས།། འཆི་བའི་དུས་སུ་དགའ་བས་འགྲོ།། ཞེས་གསུངས་པས་ན་འཆི་ཁ་མ་ནི་སྐྱེས་ཙམ་ཉིད་ན་འཆི་ཁ་མར་གནས་པ་ཡིན་ནོ་ཞེས་འཆད་པ་བཟང་ངོ་། རང་ནི་རང་བཞིན་གྱིས་སྟོང་པའམ། གནས་པའི་དོན་བཤད་ནས་རེ་ཞིག་ཕྱི་ནང་གི་ཉེ་དུ་[[69]](#footnote-88)དང་ནོར་རྫས་ལ་སོགས་པ་ལ་ཡང་ཆགས་པར་མི་རིགས་པར་སྟོན་པ་ནི། དངོས་པོ་ཐམས་ཅད་མི་རྟག་པས་ན། ཅི་ལ་ཡང་མི་ཆགས་པའི་འདུ་ཤེས་རབ་ཏུ་བསྒོམ་པར་བྱའོ་ཞེས་བྱ་བ་ལ་སོགས་པ་གསུངས་ཏེ། དེ་ལ་དངོས་པོ་ནི་ཕྱིར་བརྟེན་པར་སྣང་བ་ཐམས་ཅད་དང་། ནང་གཡོ་བར་སྣང་བ་སྣོད་བཅུད་ཐམས་ཅད་ཀྱང་མི་རྟག་སྟེ། འདུས་བྱས་ཐམས་ཅད་མི་རྟག་པ། ཞེས་པ་དང་། དངོས་པོ་ལ་སོགས་རྟག་པར་ངས་[[70]](#footnote-89)མཐོང་། དེ་བས་ཆགས་པའི་བློ་མ་འཇུག། ཅེས་པ་དང་། སྐབས་དང་སྦྱར་ན་དབུ་མ་རིགས་པ་བརྟག་པ་ལས། གང་ལ་ཆགས་པ་དེ་ཉིད་སྤངས[[71]](#footnote-90)། དེས་ནི་འཆིང་བར་འགྱུར་པའི་[[72]](#footnote-91)ཕྱིར།། ཁྱད་པར་བུ་དང་བུ་མོ་སོགས།། སྤང་བའི་ཡུལ་དུ་བྱ་བར་རིགས།། ཞེས་བཤད་བས་ན། གནས་སྐབས་བརྗེ་བས་ན་དེ་ལ་ཆགས་པའི་གནས་མེད་པས་ནམ་ཡང་ཆགས་པར་མི་བྱ་སྟེ། དེའི་གནས་སྐབས་ནི་[[73]](#footnote-92)མི་རྟག་པའི་རྣམ་པར་ངོ་བོ་ཉིད་ལ་གནས་པས་བྱ་བ་མེད་དེ། དེ་ནས་[[74]](#footnote-93)ཆགས་པ་མེད་དེ། ནང་སེམས་ཅན་དང་། ཕྱི་ཡོ་བྱད་ལ་ཡང་ཆགས་པ་མེད་པར་བྱའོ་ཞེས་བསྟན་པའི་དོན་ནོ[[75]](#footnote-94)། དེ་ཡང་བློ་རབ་འབྲིང་གི་བྱེ་བྲག་གིས་གཞན་ལ་བཏང་བ་མི་དམིགས་པས་ཟིན་པའི་མ་ཆགས་པ་དང་། དངོས་པོ་ལ་མ་[[76]](#footnote-95)ཆགས་ཀྱང་དེའི་འདོད་པའི་ཡུལ་ལ་ཆགས་པ་དང་མ་[[77]](#footnote-96)ཆགས་པ་འདྲ་ཡང་དམིགས་མེད་ཀྱི་རྒྱས་མ་ཐེབས་པས་མ་བྲལ་བའི་བློ་ཅན་གྱིས་རིམ་པ་བཞིན་བློའི་[[78]](#footnote-97)སྣང་བར་མཁས་པས་བཤད་པས་ན་འདིར་[[79]](#footnote-98)ནི་དངོས་པོ་ཡུལ་གང་ཟག་ཐམས་ཅད་ལ་མི་དམིགས་པས་ཤེས་རབ་དང་མ་བྲལ་བར་གནས་པས་མ་ཆགས་པའི་གཙོ་བོའམ་མཆོག་དེ་ཡིན་པས་ན་སྐབས་དོན་ཡང་དེ་ཡིན་པར་རིག་པར་བྱའོ[[80]](#footnote-99)།། དེ་ལས་གཞན་པ་བསྟན་བཅོས་རྣམ་གཉིས་ལ་སོགས་པའི་རང་བཞིན་ནི་བཏང་བ་དང་ལྡན་པའི་ཆགས་པའི་ཆགས་པ་[[81]](#footnote-100)མེད་པ་མ་ཡིན་པའི་ཕྱིར་ན། སློབ་དཔོན་ཀླུ་སྒྲུབ་ཀྱིས། ཆགས་པའི་ཡུལ་ལ་དངོས་[[82]](#footnote-101)མེད་པར། དེ་ལ་ཆགས་པ་སྐྱེ་བ་དེ། [[83]](#footnote-102)རིགས་སམ་གལ་ཏེ་རི་བོང་རྭ།། དེ་ལའང་ཆགས་པ་སྐྱེ་བར་རིགས།། ཞེས་གསུངས་པ་དང་མཐུན་པས་ན་ཆགས་པ་མེད་དེ་མི་རྟག་པར་གནས་པས་ཞེས་སྐབས་དོན་དང་ཡང་སྦྱར་རོ། འདུ་ཤེས་ནི་དེ་ལ་ཐབས་ཀྱིས་གནས་པས་ན་བསྒོམ་པའམ་དེ་ལ་དངོས་པོ་དེ་གནས་པས་ན་དེའི་ཁྱབ་པ་སྒྲུབ་པའི་ཚུལ་དུ་བྱའོ་ཞེས་བཤད་དོ། བརྟེན་པ་དང་རྟེན་དུ་རྒྱུ་ཚོགས་བས་[[84]](#footnote-103)འབྲས་བུ་འགྱུར་[[85]](#footnote-104)བ་དེའི་ཕྱིར་འདིར་ཡང་དེ་ཁོ་ན་བཞིན་འབྱུང་ངམ་སྙམ་ན་རེ་ཞིག་དམ་པའི་དོན་ལ་དེ་མི་སྣང་སྟེ། སེམས་རྟོགས་ན་ཡེ་ཤེས་ཡིན་པས་ན་སངས་རྒྱས་གཞན་[[86]](#footnote-105)མི་བཙལ་བའི་འདུ་ཤེས་བསྒོམ་པར་བྱའོ་ཞེས་གསུངས་ཏེ། དེའི་དངོས་པོ་ནི་ཉན་ཐོས་པ་དང་། སེམས་ཙམ་པ་དང་། དབུ་མ་[[87]](#footnote-106)ལ་སོགས་པའི་ལྟ་བ་དང་བསྟུན་ན་ཡང་སེམས་ཙམ་པ་ཡིན་པའི་[[88]](#footnote-107)ཤེས་པ་ཁ་ཅིག་ནི་ཡོད་པར་མངོན་པས་ན་དེ་ནི་མ་ཡིན་ཏེ། སེམས་རྟོགས་ན་ཞེས་པ་ནི་དོན་ནི་རྟོགས་པར་བྱ་བའི་ཡེ་ཤེས་སམ་སེམས་དེ་གང་ཡང་མེད་པས་ན་སེམས་རྟོགས་ན་ཞེས་བཤད་པས་འགེགས་པའི་ནའམ། ཡང་ན་སེམས་རྟོགས་ན་ཞེས་པ་ཡེ་ཤེས་ལ་སྣང་བའི་སེམས་རྟོགས་ན་དེ་ཁོ་ན་ཡེ་ཤེས་ཡིན་པས་ན་ཡེ་ཤེས་ཡིན་པའོ་ཞེས་འཆད་པས་ན་ཉན་ཐོས་ལ་སོགས་པར་གནས་པ་མེད་དོ། དེས་ན་མདོ་སྡེ་ལས་ཀྱང་། སེམས་ཉིད་ཡེ་ནས་མེད་པ་ལ།། དེ་ལ་རྟོགས་པའི་བློ་མི་འཇུག། མ་ཞུགས་པ་དེ་དེ་ཤེས་ཡིན།། དེ་ཤེས་ཡེ་ཤེས་བླ་ན་མེད།། ཅེས་གསུངས་པ་ཡང་སྔ་མའི་ཁོངས་སུ་འགྲོའོ།། དཀོན་བརྩེགས་ལས་ཀྱང་། འོད་སྲུངས་སེམས་ནི་ཡོངས་སུ་བཙལ་ནས་[[89]](#footnote-108)མི་རྙེད་དོ།། གང་མི་རྙེད་པ་དེ་མི་དམིགས་པ་ཡིན་པའོ།། གང་མི་དམིགས་པ་དེ་འདས་པའམ།། ད་ལྟའམ། མ་འོངས་པ་མ་ཡིན་པས་ན། ཞེས་རྒྱ་ཆེར་གསུངས་སོ། ཡང་སེམས་གང་གིས་ཡོངས་སུ་རྟོགས་པ་དེ་ཡང་སྟོང་པ། ཡོངས་སུ་རྟོགས་པ་དེ་ཡང་སྟོང་པ་ཞེས་བྱ་བ་ལ་སོགས་པ་གསུངས་བས་[[90]](#footnote-109)ན་དངོས་པོ་རྟོགས་རྒྱུ་མེད་པ་ཞེས་བཤད། དེ་རྟོགས་པ་དེ་ལ་ཡེ་ཤེས་བླ་ན་མེད་པ་ཞེས་བྱ་སྟེ། སངས་རྒྱས་གཞན་ནས་བཙལ་བྱ་མ་ཡིན་ཏེ། བཙལ་བྱ་ཡིན་ན་སེམས་ཅན་ཐ་དད་པའི་སྐྱོན་ཡང་གནས་པའི་ཕྱིར་རོ། དེ་བས་ན་གཞན་ན་བཙལ་བྱ་མེད་ཅེས་བྱ་བ་རྟོགས་པའི་མདོ་ལས་ཀྱང་། འདི་ཙམ་སྣང་བ་ལོག་པ་ལ། ཡེ་ཤེས་བླ་ན་མེད་པ་ཡིན། དེ་ཕྱིར་སངས་རྒྱས་སྒྲ་ཙམ་ཞིག གཞན་དུ་བཙལ་ལམ་དངོས་འཛིན་མིན། སྒྲ་ལ་བཙལ་བར་བྱ་མིན་ཏེ། རྟོགས་པ་དེ་ཉིད་རང་ལ་ཡིན། ཞེས་གསུངས་སོ། དེ་བས་ན་རྣམ་པར་རྟོག་[[91]](#footnote-110)པ་གོམས་པས་གནས་པས་མ་རྟོགས་པ་དེ་ལ་ཐ་དད་པར་རྟོགས་པ་ནི་མཐའ་གཉིས་མ་སྤངས་པའི་གང་ཟག་ཏུ་ཤེས་པར་བྱའོ།། ཚིག་གི་གོ་ཆ་དང་པོས་ནི་དོན་སྣང་[[92]](#footnote-111)བའི་རང་བཞིན་ལ།། གཉིས་པས་ནི་ཀུན་རྫོབ་དང་བསྟུན་ནོ།། དེའི་འོག་མས་ནི་སྟོང་པ་དང་བསྟུན་ལ། དེའི་འོག་མས་ནི་རྣམ་པར་རྟོག་པ་དང་བསྟུན་ནོ།། དེའི་འོག་མས་ནི་མཐར་ཐུག་ལ་གཟུང་འཛིན་ལ་མི་དམིགས་པས་ན་སངས་རྒྱས་པ་ལ་དུས་དང་སྔ་ཕྱི་དང་། ཆེ་ཆུང་དང་བཟང་ངན་མེད་དེ། དཔེར་ན་མར་མེ་མཛད་དང་ད་ལྟར་གྱི་སེམས་ཅན་ཐ་མལ་བ་[[93]](#footnote-112)ཡང་ཁྱད་མེད་པར་མཉམ་པ་ཉིད་དུ་གནས་པ་ཡིན་ནོ་ཞེས་ངོ་བོ་ཉིད་ལ་གནས་པའི་དོན་བཤད་པ་ཡིན་ཞེས་མཁས་པ་ཡན་ཆད་གསུངས་ལ། ཁོ་བོས་ཀྱང་དེ་ལ་སེམས་པ་ཕྲ་བ་སྐྱེས་པ་འདི་བརྗོད་པས་ཁ་ཅིག་[[94]](#footnote-113)སྐྲག་པ་དང་དངང་བ་ལ་སོགས་པའི་ཡུལ་ཅན་ལ་འདི་ནི་བསྟན་པར་བྱ་བ་མ་ཡིན་ཏེ། གསང་བའི་ལེའུ་དང་པོ་ལས་གང་ལ་ཆོས་ཉིད་གནས་པ་དེ།། ལེགས་པར་རྟོགས་དང་དེ་ལ་མོས།། དེ་ལ་ཅུང་ཞིག་སྦྱིན་པར་བྱ།། དེ་ལས་བཟློག་ལ་དེ་མི་སྦྱིན།། ཞེས་གསུངས་པས་དེ་ནི་དམ་པའི་དོན་ལ་གནས་པའོ་ཞེས་འཆད་པར་འགྱུར་རོ།། དེ་བས་དེ་དག་གི་བསྡུ་བའི་ཚིགས་སུ་བཅད་པ་ནི། བཅོམ་ལྡན་འདས་ཀྱིས་ཚིགས་སུ་བཅད་དེ་བཀའ་སྩལ་བ་ཞེས་བྱ་བ་ལ་སོགས་པ་ནས་སངས་རྒྱས་གཞན་དུ་མ་ཚོལ་གྱི་བར་གྱིས་དོན་བསྡུས་ནས་ནམ་མཁའི་སྙིང་པོ་ལ་ཡིད་གཟུང་བའི་ཕྱིར་དུ་བསྐྱར་བའམ། བསྟན་པའི་ཚུལ་[[95]](#footnote-114)བསྟན་པ་སྟེ། དེ་ནི་བསྡུས་པའི་ཁྱད་པར་ལས་དོན་ལ་ཁྱད་པར་མེད་དེ་ཞེས་འཆད་པས་ན་ཡང་དག་པར་རྫོགས་པའི་སངས་རྒྱས་ཀྱིས་གསུངས་པ་དང་འཁོར་རྣམས་དགའ་བ་སྐྱེས་པ་ནི། བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས་ཞེས་པའོ།། འཁོར་དགའ་བ་སྐྱེས་པ་ནི་བྱང་ཆུབ་སེམས་དཔའ་ནམ་མཁའི་སྙིང་པོ་དང་། དེ་ལ་སོགས་པའི་འཁོར་ལྷ་མ་སྲིན་སྡེ་བརྒྱད་ལ་སོགས་པ་རྣམས་ཡི་རང་ནས། བཅོམ་ལྡན་འདས་ཀྱིས་གསུངས་པ་ལ་ཡི་རང་བར་གྱུར་ནས་བསྟོད་པ་ལ་སོགས་པ་མཛད་དོ།། ཞེས་འཆད་དོ། བདག་འདྲ་སྡེབ་སྦྱོར་གསལ་ལྡན་མ་ཡིན་ཀྱང་། དོན་ལ་མོས་པའི་གང་ཟག་རང་བས་[[96]](#footnote-115)དམན་པ་དང་།། ཆོས་ཉིད་མཐོང་ལ་ལོག་པར་རྟོག་པ་ཅི་ཡོད་ཀྱི།། དོན་དུ་བདག་གིས་བྱས་པ་ཡིན།། དེ་ལས་བྱུང་བའི་དགེ་བ་དེས།། བདག་དང་མཐའ་ཡས་མ་རིག་པ།། མི་མཐུན་ཤེས་རབ་ཀྱིས་འཇོམས་ཤོག། དོན་ལ་མོས་པའི་མཐའ་གཉིས་མེད་པར་ཤོག། འཕགས་པ་འདའ་ཀ་ཡེ་ཤེས་ཀྱི་མདོའི་དོན་གསལ་བ་ཞེས་བྱ་བ། སློབ་དཔོན་ཞི་བ་ལྷས་མཛད་པ་རྫོགས་སོ།། །།

1. ཛྙཱན། མཧཱ་ཡན་སཱུ་ཏྲ་བྲྀདྟི]V1: ཛྙཱན། མཧཱ་ཡན་སཱུ་ཏྲ་བྲྀདྟི; V2: ཛྙཱན་མ་ཧཱ་ཡཱ་ན་སཱུ་ཏྲ་བྲྀདྷི; V3: ཛྙཱན། མ་ཧཱ་ཡཱ་ནསཱུ་ཏྲ་བྲྀདྷི; V4: ཛྙཱན། མཧཱ་ཡཱན་སཱུ་ཏྲ་བྲྀདྟི; V5: ཛྙཱན་མ་ཧཱ་ཡཱ་ན་སཱུ་ཏྲ་བྲྀནྟི; [↑](#footnote-ref-20)
2. པའི་]V1,V4: པ་; V2,V3,V5: པའི་; [↑](#footnote-ref-21)
3. པར་རབ་]V1,V4: པར་; V2,V3,V5: པར་རབ་; [↑](#footnote-ref-22)
4. བཟང་]V1,V2,V3: བཟང་; V4,V5: བཟངས་; [↑](#footnote-ref-23)
5. ཉོན་མོངས་]V1,V4: ཉོནམོངས་; V2,V3,V5: ཉོན་མོངས་; [↑](#footnote-ref-24)
6. འཁོར་བ་]V1,V4: འཁོར་; V2,V3,V5: འཁོར་བ་; [↑](#footnote-ref-25)
7. པའི་]V1,V4,V5: པའི་; V2,V3: བའི་; [↑](#footnote-ref-26)
8. པས་ན་]V1,V3,V4,V5: པས་ན་; V2: པས་; [↑](#footnote-ref-27)
9. བཟང་ངོ་]V1,V3: བཟང་ངོ་; V2: བཟང་པོ; V4,V5: བཟངས་སོ; [↑](#footnote-ref-28)
10. བཞག་]V1: གཞག་; V2,V3,V4,V5: བཞག་; [↑](#footnote-ref-29)
11. བའི་]V1,V4: པའི་; V2,V3,V5: བའི་; [↑](#footnote-ref-30)
12. ཞུ་བ་]V1,V4: ཞུ་; V2,V3,V5: ཞུ་བ་; [↑](#footnote-ref-31)
13. ཚེ་]V1,V3,V4: ཚེ་; V2,V5: ཆོ་; [↑](#footnote-ref-32)
14. དང་ལྡན་]V1,V4: དང་; V2,V3,V5: དང་ལྡན་; [↑](#footnote-ref-33)
15. ཞུ་བ་]V1,V4: ཞུ་; V2,V3,V5: ཞུ་བ་; [↑](#footnote-ref-34)
16. བ་]V1,V4: པ་; V2,V3,V5: བ་; [↑](#footnote-ref-35)
17. དོ]V1,V4: དོ་; V2,V3,V5: དོ; [↑](#footnote-ref-36)
18. ཆེ་]V1,V4: ཆེ་བ་; V2,V3,V5: ཆེ་; [↑](#footnote-ref-37)
19. རྩ་]V1,V4: རྩི་; V2,V3,V5: རྩ་; [↑](#footnote-ref-38)
20. པར་]V1,V4: བར་; V2,V3,V5: པར་; [↑](#footnote-ref-39)
21. དེས་]V1,V2,V3,V4: དེས་; V5: དེ་; [↑](#footnote-ref-40)
22. སྟེ]V1,V4,V5: སྟེ; V2,V3: དེ; [↑](#footnote-ref-41)
23. ལ་]V1,V4: ལས་; V2,V3,V5: ལ་; [↑](#footnote-ref-42)
24. བྱུང་]V1,V2,V3,V4: བྱུང་; V5: འབྱུང་; [↑](#footnote-ref-43)
25. པོ་ཁྱོདཀྱིས་]V1,V4: པོ་ཁྱོད་ཀྱིས་; V2,V3,V5: པོ་ཁྱོདཀྱིས་; [↑](#footnote-ref-44)
26. དེ]V1,V2,V3,V4: དེ; V5: དོ; [↑](#footnote-ref-45)
27. པའི་]V1,V4: བའི་; V2,V3,V5: པའི་; [↑](#footnote-ref-46)
28. མའི་ཚེ་]V1,V3,V4: མའི་ཚེ་; V2,V5: མའི་; [↑](#footnote-ref-47)
29. ཡང་། ]V1,V2,V4,V5: ཡང་། ; V3: ཡང་; [↑](#footnote-ref-48)
30. བསྒོམ་]V1,V2: སྒོམ་; V3,V4,V5: བསྒོམ་; [↑](#footnote-ref-49)
31. པར་]V1,V2,V3,V4: པར་; V5: པས་; [↑](#footnote-ref-50)
32. དེ་]V1,V4,V5: དེ་; V2,V3: ད་; [↑](#footnote-ref-51)
33. གྲངས་བཅས་]V1,V4: གྲངས་བཅས་; V2,V5: གྲངས་; V3: གྲངས་ཀྱི་; [↑](#footnote-ref-52)
34. མ་]V1,V3: ལ་; V2,V4,V5: མ་; [↑](#footnote-ref-53)
35. ཐམས་ཅད་]V1,V3: ཐམསཅད་; V2,V4,V5: ཐམས་ཅད་; [↑](#footnote-ref-54)
36. ཅད་]V1,V2,V4,V5: ཅད་; V3: ཅད་རྣམ་; [↑](#footnote-ref-55)
37. དག་པ་]V1,V2,V4,V5: དག་པ་; V3: དག་; [↑](#footnote-ref-56)
38. བསྟན]V1,V4: བསྟན་ཅེས; V2,V3,V5: བསྟན; [↑](#footnote-ref-57)
39. །། ཅེས་]V1,V4: །། ; V2,V3,V5: །། ཅེས་; [↑](#footnote-ref-58)
40. ཡང་]V1,V2,V3,V4: ཡང་; V5: ཡང་ཡང་; [↑](#footnote-ref-59)
41. ཕྱིར་རྒྱུན་ཆད་]V1: ཕྱིར་རྒྱ་ཆད་པ་; V2,V3: ཕྱིར་རྒྱུན་ཆད་; V4: ཕྱིར་ཀུན་རྫོབ་རྒྱ་ཆད་པ་; V5: ཕྱིར་ཀུན་རྫོབ་རྒྱ་ཆད་; [↑](#footnote-ref-60)
42. པ་]V1,V4,V5: པ་; V2,V3: པར་; [↑](#footnote-ref-61)
43. ཕྱིར་]V1,V4,V5: ཕྱིར་; V2,V3: ཕྱིར། ; [↑](#footnote-ref-62)
44. སྟོང་]V1: སྤོང་; V2,V3: སྟོང་; V4,V5: སྤང་; [↑](#footnote-ref-63)
45. ལས་]V1,V2,V3,V4: ལས་; V5: ལ་; [↑](#footnote-ref-64)
46. ལ་]V1,V2,V3,V4: ལ་; V5: ལས་; [↑](#footnote-ref-65)
47. པ་]V1,V2,V3,V4: པ་; V5: པས་; [↑](#footnote-ref-66)
48. བྱས་པར་]V1,V2,V3,V4: བྱས་པར་; V5: བྱ་བར་; [↑](#footnote-ref-67)
49. འདི་]V1,V4: འདིར་; V2,V3,V5: འདི་; [↑](#footnote-ref-68)
50. པར་]V1,V4: བར་; V2,V3,V5: པར་; [↑](#footnote-ref-69)
51. ན]V1,V2,V4,V5: ན; V3: ནི; [↑](#footnote-ref-70)
52. མིན]V1,V2,V3: མིན; V4,V5: མིན་ཏེ; [↑](#footnote-ref-71)
53. པར་]V1,V2,V3,V4: པར་; V5: པས་; [↑](#footnote-ref-72)
54. །། ]V1,V4: །། ; V2,V3,V5: །། ; [↑](#footnote-ref-73)
55. ནི]V1,V3,V4: ནི; V2,V5: ན; [↑](#footnote-ref-74)
56. དེ་]V1,V4: དེས་; V2,V3,V5: དེ་; [↑](#footnote-ref-75)
57. ཟག་]V1: ཟང་; V2,V3,V4,V5: ཟག་; [↑](#footnote-ref-76)
58. ང་]V1,V2,V3,V4: ང་; V5: དེ་; [↑](#footnote-ref-77)
59. གསལ་ལ་]V1,V4: གསལ་; V2,V3,V5: གསལ་ལ་; [↑](#footnote-ref-78)
60. ལ་མི་]V1,V4,V5: ལ་མི་; V2,V3: ལ་; [↑](#footnote-ref-79)
61. པས་]V1,V4: བས་; V2,V3,V5: པས་; [↑](#footnote-ref-80)
62. ཏེ་]V1,V2,V4,V5: ཏེ་; V3: དེ་; [↑](#footnote-ref-81)
63. པས་]V1,V4: བས་; V2,V3,V5: པས་; [↑](#footnote-ref-82)
64. དོ]V1,V4: དེ; V2,V3,V5: དོ; [↑](#footnote-ref-83)
65. ལས་]V1,V2,V3,V4: ལས་; V5: ལ་; [↑](#footnote-ref-84)
66. དེ]V1,V2,V4,V5: དེ; V3: དོ; [↑](#footnote-ref-85)
67. དང་]V1,V2,V3,V4: དང་; V5: མེད; [↑](#footnote-ref-86)
68. སྟེ]V1,V4: དེ; V2,V3,V5: སྟེ; [↑](#footnote-ref-87)
69. དུ་]V1,V2,V3,V4: དུ་; V5: ཕུ་; [↑](#footnote-ref-88)
70. ངས་]V1,V4: ངས་མ་; V2,V3,V5: ངས་; [↑](#footnote-ref-89)
71. སྤངས]V1,V4: སྤང་; V2,V3,V5: སྤངས; [↑](#footnote-ref-90)
72. པའི་]V1,V4: བའི་; V2,V3,V5: པའི་; [↑](#footnote-ref-91)
73. ནི་]V1,V4,V5: ནི་; V2,V3: ན་; [↑](#footnote-ref-92)
74. ། དེ་ནས་]V1,V4: ། དེ་ནས་; V2,V3: ། དེས་ན་; V5: ། དེས་; [↑](#footnote-ref-93)
75. ནོ]V1,V3,V4: ནོ; V2,V5: ཏོ; [↑](#footnote-ref-94)
76. ལ་མ་]V1,V2,V3,V4: ལ་མ་; V5: ལ་; [↑](#footnote-ref-95)
77. དང་མ་]V1,V4: དང་; V2,V3,V5: དང་མ་; [↑](#footnote-ref-96)
78. བློའི་]V1,V4: བློ་ལ་; V2,V3,V5: བློའི་; [↑](#footnote-ref-97)
79. འདིར་]V1,V4: འདིས་; V2,V3,V5: འདིར་; [↑](#footnote-ref-98)
80. བྱའོ]V1,V2,V3,V4: བྱའོ; V5: བྱའོ་ཞེས་བཤད་དོ; [↑](#footnote-ref-99)
81. པའི་ཆགས་པ་]V1,V2,V3,V4: པའི་ཆགས་པ་; V5: པ་; [↑](#footnote-ref-100)
82. དངོས་]V1,V2,V3,V5: དངོས་; V4: དངོས་པོ་; [↑](#footnote-ref-101)
83. བ་དེ། ]V1,V2,V4,V5: བ་དེ། ; V3: བ།་དེ ; [↑](#footnote-ref-102)
84. བས་]V1,V4: པས་; V2,V3,V5: བས་; [↑](#footnote-ref-103)
85. འགྱུར་]V1,V4: འགྱུར་; V2,V3: གྱུར་; V5: འབྱུང་; [↑](#footnote-ref-104)
86. གཞན་]V1,V4: གཞན་དུ་; V2,V3,V5: གཞན་; [↑](#footnote-ref-105)
87. མ་]V1,V2,V3,V4: མ་; V5: མ་པ་; [↑](#footnote-ref-106)
88. པའི་]V1,V4,V5: པའི་; V2,V3: པར་; [↑](#footnote-ref-107)
89. ནས་]V1,V4,V5: ནས་; V2,V3: ན་; [↑](#footnote-ref-108)
90. བས་]V1,V4: པས་; V2,V3,V5: བས་; [↑](#footnote-ref-109)
91. རྟོག་]V1,V4,V5: རྟོག་; V2,V3: རྟོགས་; [↑](#footnote-ref-110)
92. སྣང་]V1,V3,V4,V5: སྣང་; V2: སྣང་སྣང་; [↑](#footnote-ref-111)
93. མལ་བ་]V1,V4: མལ་པ་ལ་; V2,V3,V5: མལ་བ་; [↑](#footnote-ref-112)
94. ཅིག་]V1,V4: ཙིག་; V2,V3,V5: ཅིག་; [↑](#footnote-ref-113)
95. ཚུལ་]V1,V4,V5: ཚུལ་; V2,V3: ཚུལ་དུ་; [↑](#footnote-ref-114)
96. བས་]V1,V2,V4,V5: བས་; V3: པས་; [↑](#footnote-ref-115)